Timseɛreqt tesɛa askir i tt-yeɛnan, deg kra n yimeḍqan akken ad d-ters tsusmi, ad semḥessen , tin ara d-yinin timseɛreqt ad d-tenteq : « ahu ahu, win ur nenni ahu awer yaf lhu » akken daɣen deg temnaḍt n At Mengellat d ayen d-yenna ula Genevois, « greɣ aɛeqqa deg sqef, win ara d-ineṭqen ad iselqef » mi d-ters tsusmi, ad d-yili uḍris n tuttra, tkeffu,s tenfalit ; « d acu-tt d acu-tt ». Qqaren daɣen « bib-iyi neɣ sefru-tt-id » s tenfalit-agi i teddem isem timesbibbit neɣ tamesfrut